# Darufalva

### A Wikipédiából, a szabad lexikonból.

Darufalva (németül Drassburg, horvátul Rasporak): falu a mai Ausztriában Burgenland tartományban a Nagymartoni járásban.

## [szerkesztés] Fekvése

Kismartontól 12 km-re délre, a soproni határátkelőtől 6 km-re nyugatra fekszik.

## [szerkesztés] Nevének eredete

Neve a magyar daru (darumadár) főnévből való, ez azonban újabbkori elnevezés, eredetileg Derecske lehetett a neve, amely a magyar derék főnévből származik.

## [szerkesztés] Története

1327-ben Dorog néven említik először. Területe ősidők óta lakott, határában 1926-ban kőkorszaki települést tártak fel. A templom feletti Taborac nevű helyen került elő a drassburgi Vénusz, Ausztria második legrégibb nőábrázolása. A temető mellett a lengyeli és a bádeni kultúrához tartozó településnyomokat tártak fel. A temető feletti dombon Patzenhoffer Konrád 1898-ban vaskeresztet állíttatott fel. A kereszt alatt lépcsőzetes árokrendszer látható, mely valószínűleg Kr. u. 5. századi kvád vagy markomann földvár maradványa.

1910-ben 1232, többségben horvát lakosa volt, jelentős német és magyar kisebbséggel. A trianoni békeszerződésig Sopron vármegye Nagymartoni járásához tartozott.

## [szerkesztés] Látnivalók

- Nádasdy-kastélya a 17. században épült egy 15. századi erődített udvarház bővítésével.
- Római katolikus temploma 1701-ben épült a korábbi 14. századi templom felhasználásával, védőfal övezi.

## [szerkesztés] Külső hivatkozások

- Hivatalos oldal (németül)

A lap eredeti címe "http://hu.wikipedia.org../../../d/a/r/Darufalva.html"

Kategóriák: Ausztria települései | Burgenland települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Italiano
- Nederlands